smcproject/ml-wiki-sentences huggingface dataset:
അൺകാപ്പിങ്ങ് എന്നു പറയുന്നത് ഇൻറർനെറ്റ് സേവനദാതാക്കൾ നൽകുന്ന കേബിൾ മോഡം സെറ്റിഗ്സുകൾ മാറ്റി തൻറേതായ കോൺഫിഗറേഷൻ നൽകി ഉയർന്ന ബാൻഡ്-വിഡ്ത് തട്ടിയെടുക്കുന്ന പ്രവർത്തിയാണ്‌.
അതായത് ഇതു വഴി 512kb/sec എന്ന നിരക്കിൽ വാങ്ങുന്ന പ്ലാൻ അൺകാപ്പിങ്ങ് മുഖേന 10MB/sec.
എന്ന നിരക്കിലേക്ക് മാറ്റാൻ സാധിക്കും.
അൺകാപ്പിങ്ങ് നിയമപ്രകാരം കുറ്റമാണ്‌.
കേബിൾ ഇൻറർനെറ്റ് സേവനദാതാക്കൾ അൺകാപ്പ് ചെയ്യപ്പെട്ട കേബിൾ മോഡം കണ്ടുപിടിക്കുന്നതിനായി രാത്രികാലങ്ങളിൽ പരിശോധന നടത്തുന്നത് പതിവാണ്‌.
പിടിക്കപ്പെട്ടാൽ സേവനം മോഷ്ടിച്ചു എന്ന കാരണം ചുമത്തി ഉപയോക്താവിനെ അറസ്റ്റ് ചെയ്യാൻ നിയമമുണ്ട്.
പല രീതികൾ അൺകാപ്പിങ് നടത്താൻ ഉപയോഗിക്കുന്നു.
ഹാർഡ്‌വെയർ, സോഫ്റ്റ്‌വെയർ, തന്ത്രങ്ങൾ, മാറ്റങ്ങൾ, പരിഷ്‌ക്കരണങ്ങൾ എന്നിവയിലൂടെ.
വ്യാജ ടി.എഫ്.ടി.പി. സർവ്വർ മുഖേന കോൺഫിഗറേഷൻ ഫയൽ കേബിൾ മോഡത്തിലോക്ക് ഇൻസ്റ്റാൾ ചെയ്യുന്നു.
മോട്ടറോള മോഡങ്ങളിൽ (SB3100, SB4100, SB4200 മോഡലുകൾ പോലുള്ളവ) ഉപയോഗിക്കുന്ന ഏറ്റവും ജനപ്രിയമായ പരിഷ്‌ക്കരണങ്ങളിലൊന്ന്; ഇന്റർനെറ്റ് സേവന ദാതാവിന്റെ ടിഎഫ്ടിപി(TFTP) സെർവറിനെ കബളിപ്പിച്ച്, ടിഎഫ്ടിപി സെർവർ നൽകുന്നതിൽ നിന്ന് വ്യത്യസ്തമായ ഒരു കോൺഫിഗറേഷൻ ഫയൽ സ്വീകരിക്കുന്ന തരത്തിലാണ് മോഡം നിർമ്മിച്ചിരിക്കുന്നത്.
ഈ കോൺഫിഗറേഷൻ ഫയൽ മോഡത്തിനോട് അത് നടപ്പിലാക്കേണ്ട ഡൗൺലോഡും അപ്‌ലോഡ് ക്യാപ്‌സും പറയുന്നു.
ഒരു ഡോക്‌സിസ് എഡിറ്റർ ഉപയോഗിച്ച് ആവശ്യമായ കോൺഫിഗറേഷൻ ഫയൽ എഡിറ്റ് ചെയ്യുകയോ കോൺഫിഗറേഷൻ ഫയലിന് പകരം വേഗമേറിയ മോഡത്തിൽ നിന്ന് (ഉദാ. ഗ്നുട്ടെല്ല നെറ്റ്‌വർക്ക് വഴി) ലഭിച്ച ഒന്ന് ഉപയോഗിച്ച് മാറ്റി സ്ഥാപിക്കുകയോ ചെയ്യുന്നതാണ് ഇത്തരം സ്പൂഫിംഗിന്റെ ഉദാഹരണം.
പുറം കണ്ണികൾ തിയറിഷെയർ  കേബിൾ മോഡം മോഡിഫിക്കേഷൻസ് Archived 2010-06-10 at the Wayback Machine .
ഫൈബർകോക്സ് ഗ്രൂപ്പ് Archived 2007-06-07 at the Wayback Machine .
TCNiSO Embedded Development Assembly Experts അവലംബം ↑ ↑ https://manualzz.com/doc/24749838/cable-modem-hacking-guide-with-pictures
അഹ്‌ൽ അൽ റയ്യ്
ഇസ്‌ലാമിക പ്രമാണങ്ങളുടെ വ്യാഖ്യാനത്തിനായി യുക്തിചിന്തയുടെ കൂടി സഹായം ഉപയോഗിച്ചുവന്ന ആദ്യകാല ഇസ്‌ലാമിക പ്രസ്ഥാനമായിരുന്നു അഹ്‌ൽ അൽ റയ്യ് ( അറബി : أهل الرأي ‬ ) .
അഹ്ലുറയ്യ്, അസ്‌ഹാബുറയ്യ് എന്നിങ്ങനെയും ഈ സംഘം അറിയപ്പെട്ടുവന്നു.
ആ കാലത്ത് ഇസ്‌ലാമിക നിയമങ്ങളുടെ ഉറവിടങ്ങളെക്കുറിച്ച് പഠനം നടത്തിവന്ന മൂന്ന് വിഭാഗങ്ങളിലൊന്നായിരുന്നു അഹ്ലുറയ്യ്.
അഹ്‌ൽ അൽകലാം, അഹ്‌ൽ അൽ ഹദീഥ് എന്നിവയായിരുന്നു മറ്റു രണ്ടെണ്ണം .
ഇവയിൽ അഹ്‌ൽ അൽ ഹദീഥ് ആണ് പ്രായേണ നിലനിന്നത്.
ഹനഫി മദ്‌ഹബിലെ പല ആദ്യകാല പണ്ഡിതരും ഉൾപ്പെട്ടിരുന്ന അഹ്ലുറയ്യ് പ്രസ്ഥാനത്തിൽ പ്രമാണത്തിന്റെ ഉദ്ദേശ്യലക്ഷ്യങ്ങൾ മുൻനിർത്തി യുക്തിപരമായി അപഗ്രഥിക്കുന്ന രീതിയാണ് പിന്തുടർന്നത്.
ഖിയാസ് പോലുള്ള പ്രയോഗങ്ങൾ ഇതിനായി ഉപയോഗിച്ചുവന്നു.
ശബ്ദം, അല്ലെങ്കിൽ യുക്തി എന്നൊക്കെയാണ് റയ്യ് എന്ന പദത്തിന്റെ അർത്ഥമായി കണക്കാക്കപ്പെടുന്നത് .
എന്നാൽ ഇതിനെ ഖണ്ഡിക്കുന്നതായിരുന്നു അഹ്‌ൽ അൽ ഹദീഥിന്റെ നിലപാടുകൾ.
ഖുർആനും ആധികാരികമായ ഹദീഥുകളും മാത്രമാണ് ഇസ്‌ലാമിക നിയമത്തിന്റെ സ്വീകാര്യമായ സ്രോതസ്സുകളെന്നാണ് അഹ്‌ൽ അൽ-ഹദീസ് പ്രസ്ഥാനത്തിന്റെ നിലപാട്.
ഖിയാസ്, ഇസ്തിസ്‌ലാഹ്, ഹിയാൽ എന്നിവയുടെ ഉപയോഗത്തെ പോലും അവർ എതിർത്തു .
മുസ്‌ലിം സമൂഹത്തിന്റെ "സാമ്പ്രദായികരീതികൾ", "സമത്വത്തിന്റെ പൊതുതത്ത്വങ്ങൾ", പ്രവാചകന്റെ ആശയങ്ങളുടെ ആത്മാവ് എന്നിവ പലപ്പോഴും ഹദീഥുകളുടെ അക്ഷരങ്ങളെ സ്വാധീനിക്കാമെന്ന് അഹ്ലുറയ്യ് കരുതുന്നുണ്ടെന്ന് ഡാനിയൽ ഡബ്ല്യു. ബ്രൗൺ നിരീക്ഷിക്കുന്നുണ്ട് .
അഹ്‌മദ് സകീ യമാനി
സൗദി അറേബ്യയിലെ പെട്രോളിയം, ധാതുവിഭവ മന്ത്രി,  25 വർഷത്തോളം പെട്രോളിയം കയറ്റുമതി രാജ്യങ്ങളുടെ ഓർഗനൈസേഷനിൽ (ഒപെക്) മന്ത്രി എന്നീ നിലകളിൽ അഹമ്മദ് സാകി യമാനി ( അറബി : أحمد زكي يماني ‬ ; 30 ജൂൺ 1930 - 23 ഫെബ്രുവരി 2021) പ്രസിദ്ധനാണ്.
ന്യൂയോർക്ക് യൂണിവേഴ്സിറ്റി സ്കൂൾ ഓഫ് ലോ, ഹാർവാർഡ് ലോ സ്കൂൾ , എക്സീറ്റർ സർവകലാശാല തുടങ്ങിയ സ്ഥാപനങ്ങളിൽ നിന്ന് വിദ്യാഭ്യാസം പൂർത്തിയാക്കിയ യമാനി, 1958 ൽ സൗദി സർക്കാറിന്റെ ഉപദേശകനായി .
1962 ൽ എണ്ണ മന്ത്രിയായ അദ്ദേഹം 1973-ലെ എണ്ണ പ്രതിസന്ധിയോടെ എണ്ണവില നാലിരട്ടിയാകുന്നതിൽ മുഖ്യപങ്ക് വഹിക്കുകയുണ്ടായി.
ഓസ്ട്രിയയിലെ വിയന്നയിൽ 1975 ഡിസംബറിൽ യമാനിയെയും മറ്റ് ഒപെക് മന്ത്രിമാരെയും കാർലോസും (ജാക്കൽ) സംഘവും ബന്ദികളാക്കി .
വധിച്ചുകളയാൻ നിർദ്ദേശിക്കപ്പെട്ടിട്ടും വടക്കൻ ആഫ്രിക്കയിലുടനീളം രണ്ട് ദിവസം വിമാനത്തിൽ കൊണ്ടുനടന്ന ശേഷം ബന്ദികളെ വിട്ടയക്കുകയായിരുന്നു .
1986 ഒക്റ്റോബറിൽ ഫഹദ് രാജാവ് പുറത്താക്കുന്നത് വരെ യമാനി മന്ത്രിയായി തുടർന്നു.
2021 ഫെബ്രുവരി 23 ന് തന്റെ 90-ആം വയസ്സിൽ അഹ്‌മദ് സകീ യമാനി അന്തരിച്ചു, പിന്നീട് അദ്ദേഹത്തിന്റെ ജന്മനാടായ മക്കയിൽ സംസ്‌കരിച്ചു.
കൂടുതൽ വായനയ്ക്ക് Aburish, Saïd K. 1994: The Rise, Corruption and Coming Fall of the House of Saud .
ISBN 0-7475-2040-2 ISBN 0-7475-2040-2 p. 7 "Oil Minister Yamani, whose moderate oil-pricing policies made him the most unpopular man in his country..."
Robinson, Jeffrey.
1989: Yamani The Inside Story .
London: Fontana Press.
ISBN 0-00-637408-5 ISBN 0-00-637408-5 BBC News, Defining moments: Sheikh Yamani Country Studies.
Oil Industry, Saudi Arabia Perez, Carlos.
The Decay of the Angel (Vacheron Constantin)
അഹ്‌ലുബൈത്ത് ഇംഗ്ലീഷ് വിലാസം https://ml.wikipedia.org/wiki/Ahl_al-Bayt ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്ലാംമതപ്രവാചകനായ മുഹമ്മദിന്റെﷺ സന്താനപരമ്പരയിൽപ്പെട്ടവരെ സൂചിപ്പിക്കുന്ന അറബിഭാഷയിലുള്ള പദമാണ് അഹ്‌ലുബൈത്ത് .
വീട്ടുകാർ എന്ന് ഭാഷാർത്ഥമുള്ള ഈ പദം ഖുർആനിലും ഹദീസുകളിലും പ്രയോഗിക്കപ്പെട്ടിട്ടുണ്ട്.
അഹ്‌ലുൽ ബൈത്ത് ആലുബൈത്ത്, ആലുന്നബി, ആലുമുഹമ്മദ്, ആലുയാസീൻ എന്നീ വാക്കുകളും ഇതേ അർത്ഥത്തിൽ ഉപയോഗിക്കപ്പെടുന്നു.
സാദാത്തുകൾ എന്നും സയ്യിദുകൾ എന്നും ഇവർ അറിയപ്പെടുന്നുണ്ട്.
മാന്യൻ, മിസ്റ്റർ എന്നീ അർത്ഥത്തിൽ സയ്യിദ് എന്ന അറബി വാക്ക് ഉപയോഗിക്കാറുണ്ടെങ്കിലും അഹ്‌ലുബൈത്തിൽപ്പെട്ടവരെ ഇന്നും പൊതുവേ സയ്യിദ് അഥവാ സാദാത്ത് എന്നുതന്നെയാണ് സംബോധന ചെയ്തുവരുന്നത്.
കേരളത്തിൽ ഇക്കൂട്ടരെ തങ്ങൾ എന്നുവിളിക്കുന്നു.
പ്രവാചകൻ മുഹമ്മദിന്റെﷺ കുടുംബത്തിന് ഇസ്ലാം സവിശേഷമായ സ്ഥാനം കല്പിച്ചിട്ടുണ്ട്.
നബിക്കും കുടുംബത്തിനുംവേണ്ടി അനുഗ്രഹപ്രാർഥന(സല്ലല്ലാഹു അലൈവസല്ലം) ചൊല്ലുന്നത് പുണ്യമായി ഇസ്‌ലാംമതവിശ്വാസികൾ കരുതുന്നു.
മുഹമ്മദിന്റെ കാലത്തും തുടർന്നും സഹാബികൾ അഹ്‌ലുബൈത്തിനോട് സ്നേഹപൂർവമാണ് വർത്തിച്ചിരുന്നത്.
കേരളത്തിലടക്കം ലോകത്തിലെ വിവിധ രാജ്യങ്ങളിൽ സയ്യിദ് കുടുംബത്തിൻ്റെ വേരുകൾ ഉണ്ട്.
ഖബീല
മുഹമ്മദ് നബിയുടെﷺ  കുടുംബപരമ്പരയിൽപെട്ട ഗോത്രങ്ങൾക്കാണ് ഖബീല എന്ന് പറയുന്നത്.
ജമലുല്ലൈലി  ജിഫ്രി, ഹാദി,ശിഹാബ് ,ഹൈദ്രോസ്, മശ്ഹൂർ , ബുഹാരി, ബാഫാക്കി, സഖാഫ്
സെയ്യിദ്മൂസൽ ഖാളീം എന്നവരെ പരമ്പര യിൽ പെട്ട വളപട്ടണത്ത് ബുഖറയിൽ നിന്നു വന്ന സെയ്യിദ് അഹ്‌മദ്‌ ജലാലുദ്ധീൻ അൽ ജലാലി ബുഖാരി എന്ന മഹാന് ആണ് കേരളത്തിൽ ആദ്യം വന്ന സെയ്യിദ് കുടുംബം അവരെ പിമുറക്കാർ ആണ് കേരത്തിലെ ബുഖാരി തങ്ങമ്മാർ
ഖബീലകളിൽ പെട്ടതാകുന്നു.
ദക്ഷിണയെമന് ഇന്ത്യയും, പ്രത്യേകിച്ച് കേരളവുമായി ഇസ്ലാംമതത്തിന്റെ ആവിർഭാവത്തിനു മുമ്പുതന്നെ വ്യാപാരബന്ധമുണ്ടായിരുന്നതായി ചരിത്രരേഖകളിൽ കാണുന്നു.
ഹളർമൗത്തിൽ നിന്ന് പല ഗോത്രങ്ങളും കിഴക്കനാഫ്രിക്കൻ രാജ്യങ്ങളിലും ഇന്തോനേഷ്യ , ഇന്ത്യ എന്നീ രാജ്യങ്ങളിലും കുടിയേറിയിട്ടുണ്ട്.
ഇതിൽ ഇന്ത്യയിലെത്തിയവർ മലബാർ , ഹൈദരാബാദ് എന്നിവിടങ്ങളിലാണ് വാസമുറപ്പിച്ചത്.
ഹളർമൗത്ത്, ഹിജാസ് , ഇറാഖ് എന്നിവിടങ്ങളിൽ നിന്ന് അഹ്‌ലുബൈത്തിലെ പ്രമുഖരുടെ മലബാറിലേക്കുള്ള പലായനം ആരംഭിച്ചത് ഹിജ്റ 500-നു (പൊതുവർഷം 1106) ശേഷമാണെന്നാണ് അനുമാനം.
ഇമാം മുഹമ്മദ് (സാഹിബ് അൽ-മർബാത്ത്) ബിൻ അലിഖാലി അൽ-കസമിന്റെ (ഹി. 556) പുത്രന്മാരുടെ കാലത്താണ് അന്യനാടുകളിലേക്ക് കുടിയേറ്റം ആരംഭിച്ചതും ഓരോ പിതാവിന്റേയും പേരിൽ ഗോത്രശാഖകളായി അറിയപ്പെടാനിടയായതും.
കേരളത്തിലെ തങ്ങൾമാർ
150-ൽപ്പരം അഹ്ലുബൈത്ത് ഗോത്രശാഖകൾ ഇസ്ലാമികപ്രചാരണത്തിനായി അക്കാലത്ത് പല നാടുകളിലേക്കു പുറപ്പെട്ടു.
ഇങ്ങനെ കേരളത്തിലെത്തിയവരാണ് തങ്ങൾ എന്ന സ്ഥാനപ്പേരിലറിയപ്പെട്ടത്.
കേരളത്തിലെത്തിയ അഹ്ലുബൈത്ത് ഗോത്രശാഖകളുടെ ഉദ്ഭവം ഇമാം മുഹമ്മദിന്റെ (സാഹിബ് അൽ-മർബാത്ത്) പുത്രന്മാരായ അലവിയുടേയും അലിയുടേയും സന്താനങ്ങളിൽ നിന്നാണ്.
കോഴിക്കോടൻ രാജാക്കന്മാരുടെ ഹൈന്ദവജീവിതരീതിയും സംസ്കാരവും ഇസ്ലാമികജീവിതക്രമങ്ങളും തമ്മിൽ സമരസപ്പെടുന്നതാണ് ഉത്തര മലബാറിന്റെ ചരിത്രം, യെമനിൽ  നിന്ന് വന്ന മമ്പുറം തങ്ങൾ എന്നറിയപ്പെടുന്ന സയ്യിദ് അലവി ഇന്തോനേഷ്യയിലെ അച്ചിയിൽ നിന്നും വന്ന സയ്യിദ് മുഹമ്മദ് ജമലുലൈലി എന്നിവർ ഇവയിൽ ഏറെ സ്വാധിനം ആർജിച്ച സൂഫിയാണ്  .
കണ്ണൂർ , കോഴിക്കോട് , പൊന്നാനി , കൊയിലാണ്ടി , കൊച്ചി തീരങ്ങളിൽ കപ്പലിറങ്ങിയവർ മമ്പുറം , ഊരകം തിരൂരങ്ങാടി , മലപ്പുറം , വളപട്ടണം എന്നിവിടങ്ങളിൽ താമസമാക്കുകയും സാദാത്തുകളുടേയും ശിഷ്യന്മാരുടേയും കുടുംബങ്ങളുമായി വിവാഹ ബന്ധത്തിലേർപ്പെടുകയും ചെയ്തു.
കൊയിലാണ്ടിയിലാണ് അഹ്‌ലുബൈത്ത് ഗോത്രങ്ങൾ കൂടുതലായി വസിക്കുന്നത്.
ഇവിടെ ദേശീയപാതയ്ക്കു പടിഞ്ഞാറായി 14 ഗോത്രശാഖകളിൽപ്പെട്ടവർ താമസിക്കുന്നുണ്ട്.
വടക്കൻ കേരളത്തിലാണ് തങ്ങൾമാർ അധികമായുള്ളത്.
തെക്കൻ കേരളത്തിലും പലയിടങ്ങളിലായി അവരുടെ ശാഖകളിൽപ്പെട്ടവർ താമസിക്കുന്നുണ്ട്.
കേരളത്തില് ഇന്ന് നിലനില്ക്കുന്ന തങ്ങള് പരന്പരയിലെ പ്രധാന കണ്ണികളാണ് പാണക്കാട്ടെ കൊടപ്പനക്കല് തറവാട്ടിലെ സയ്യിദുമാർ.
പാണക്കാട് പി.എം.എസ്.എ പുക്കോയ തങ്ങളുടെ അഞ്ച് മക്കളായിരുന്നു പ്രധാനമായും കേരളത്തില് അറിയപ്പെട്ട സയ്യിദുമാർ.
പാണക്കാട് സയ്യിദ് മഹമ്മദലി ശിഹാബ് തങ്ങള്, പാണക്കാട് സയ്യിദ് ഉറലി ശിഹാബ് തങ്ങള്, പാണക്കാട് സയ്യിദ് ഹൈദരലി ശിഹാബ് തങ്ങൾ , പാണക്കാട് സയ്യിദ് സ്വാദിഖലി ശിഹാബ് തങ്ങള്, പാണക്കാട് സയ്യിദ് അബ്ബാലസി ശിഹാബ് തങ്ങള് എന്നിവരാണ് അവർ.
ഇവരില് ആദ്യം പ്രതിബാധിക്കപ്പെട്ട മൂന്ന് ആളുകള് (മുഹമ്മദലി ശിഹാബ് തങ്ങള്, ഉമറലി ശിഹാബ് തങ്ങല്, ഹൈദരലി ശിഹാബ് തങ്ങൾ) മരണപ്പെട്ടു.
കേരളത്തിലെത്തിയ അഹ്‌ലുബൈത്ത് അംഗങ്ങളിൽ പലരും പണ്ഡിതന്മാരും ഗ്രന്ഥകാരന്മാരുമായിരുന്നു.
പ്രവാചകകീർത്തനങ്ങളും ക്ഷണികമായ ഐഹികജീവിതത്തിന്റെ നിഷ്ഫലത സൂചിപ്പിക്കുന്ന സൂഫി ശൈലിയിലുള്ള പ്രാർഥനകളും അദ്ധ്യാത്മികചിന്തകളുമാണ് അവരുടെ രചനകളിലെ പ്രതിപാദ്യം.
പ്രസിദ്ധീകരണവിധേയമായിട്ടില്ലാത്ത ഇത്തരം കൃതികളുടെ കൈയെഴുത്തുപ്രതികൾ ഇന്ന് പല പണ്ഡിതന്മാരുടേയും ഗ്രന്ഥശേഖരത്തിലുണ്ട്.
അഹ്‌ലെ ഹദീഥ്
അഹ്ലെ ഹദീഥ് ഉത്തര-ഇന്ത്യയിൽ ആവിർഭവിച്ച ഒരു ഇസ്ലാമിക പ്രസ്ഥാനമാണ്.
സയ്യിദ് നസീർ ഹുസൈൻ, സിദിഖ് ഹസൻ ഖാൻ എന്നിവരാണ് പത്തൊമ്പതാം നൂറ്റാണ്ടിന്റെ മധ്യത്തിൽ ഈ പ്രസ്ഥാനം രൂപീകരിച്ചത്.
മുൻകാല അഹ്‌ലെ ഹദീഥ് പ്രസ്ഥാനത്തിന്റെ വീക്ഷണങ്ങളാണ് ഇവർ പിൻപറ്റുന്നത്.
ഖുർആൻ, സുന്നത്ത്, ഹദീഥ് എന്നിവയെ മാത്രം മതത്തിന്റെ പ്രമാണമായി അംഗീകരിക്കുന്ന ഇവർ ഇസ്ലാമിന്റെ ആരംഭ കാലത്തിനു ശേഷം കൂട്ടിച്ചേർക്കപ്പെട്ട എല്ലാം എതിർക്കുന്നു.
പ്രതേകിച്ചും, മുൻകാല നിയമ-രീതിശാസ്ത്രങ്ങളെ പിന്പറ്റുന്നതിനെ (തഖ്‌ലീദ് ) തിരസ്കരിച്ചു പ്രമാണങ്ങളുടെ വെളിച്ചത്തിൽ ഗവേഷണം (ഇജ്തിഹാദ്) നടത്തുന്നതിനെ പ്രോത്സാഹിപ്പിക്കുന്നു.
ഇതിലെ ധാരാളം ആളുകൾ ളാഹിരി ധാരയുമായി തങ്ങളെ ബന്ധപ്പെടുത്തി പറയാറുണ്ട്.
ഈ പ്രസ്ഥാനം വഹ്ഹാബി/ സലഫി ധാരയുമായി താരതമ്യം ചെയ്യപ്പെടാറുണ്ടെങ്കിലും, അഹ്‌ലെ ഹദീഥ് വാദിക്കുന്നത് വഹ്ഹാബിസത്തിൽനിന്നും അറബ് സലഫികളിൽനിന്നും സുപ്രധാനമായ വ്യതിരിക്തതകൾ ഇവർക്കുണ്ട് എന്നാണ്.
ഈയടുത്ത വർഷങ്ങളിൽ ഈ പ്രസ്ഥാനം പാക്കിസ്ഥാൻ, ബംഗ്ളാദേശ്, അഫ്ഗാനിസ്ഥാൻ എന്നിവിടങ്ങളിൽ പ്രചരിച്ചിട്ടുണ്ട്.
പത്തൊൻപതാം നൂറ്റാണ്ടിന്റെ മധ്യത്തിൽ ഉത്തരേന്ത്യയിൽ ഒരു ഇസ്ലാമിക മത പരിഷ്കരണ പ്രസ്ഥാനം ആരംഭിച്ചു, അത് ഖുറാൻ , സുന്നത്ത് , ഹദീസ് എന്നിവയ്ക്ക് ശേഷം ഇസ്ലാമിലേക്ക് കൊണ്ടുവന്നതെല്ലാം നിരസിച്ചു.
ഡെൽഹിയിൽ നിന്നുള്ള സയ്യിദ് നസീർ ഹുസൈനും ഭോപ്പാലിലെ സിദ്ദിഖ് ഹസൻ ഖാനും പ്രസ്ഥാനത്തിന്റെ ആദ്യ വർഷങ്ങളിൽ യെമനിൽ നിന്നുള്ള ഹദീസ് പണ്ഡിതന്മാരുടെ പ്രവർത്തനങ്ങളെ പ്രധാനമായും അടിസ്ഥാനമാക്കി, ഈ മേഖലയെ ഇന്ത്യൻ ഉപഭൂഖണ്ഡത്തിൽ പുനരവതരിപ്പിച്ചു.
വിദ്യാഭ്യാസത്തിനും പുസ്തക പ്രസിദ്ധീകരണത്തിനും അവർ നൽകുന്ന ശക്തമായ ഊന്നൽ പലപ്പോഴും ദക്ഷിണേഷ്യയിലും വിദേശത്തുമുള്ള സാമൂഹിക വരേണ്യ അംഗങ്ങളെ ആകർഷിച്ചിട്ടുണ്ട്; യൂണിവേഴ്സിറ്റി ഓഫ്  പാരീസ് രാഷ്ട്രീയ ശാസ്ത്രജ്ഞൻ ആന്റണി സ്ഫെയര്  അവരുടെ വരേണ്യ സ്വഭാവത്തിന്  അവരുടെ ദക്ഷിണ ഏഷ്യയിലെ ന്യൂനപക്ഷമായ നില ഒരു കാരണമായിരുന്നു എന്നാണ് പരാമർശിക്കുന്നത്.
ഈ പ്രദേശത്തെ ദരിദ്രരും തൊഴിലാളിവർഗവും ആയ ആളുകൾക്കിടയിൽ പൊതുവെ പ്രചാരത്തിലുള്ള സൂഫിസം , അഹ്ലെ ഹദീഥ്  വിശ്വാസങ്ങളോടും ആചാരങ്ങളോടും ഇടഞ്ഞു നിൽക്കുന്നു.
സൂഫിസത്തോടുള്ള ഈ മനോഭാവം അഹ്ലെ ഹദീഥ് പ്രസ്ഥാനത്തെ എതിരാളികളായ ദിയോബന്ദികളെക്കാളും ബറേൽവി പ്രസ്ഥാനവുമായി ആദർശപ്രശ്നത്തിലാക്കി.
അഹ്‌മദ്‌ കോയ ശാലിയാത്തി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
കേരളത്തിൽ ജീവിച്ചിരുന്ന ലോക പ്രശസ്തനായ മുസ്ലിം പണ്ഡിതനാണ് “അഹ്‌മദ്‌ കോയ ശാലിയാത്തി” എന്ന  “ശിഹാബുദ്ദീൻ അബുസ്സആദത്ത് അഹ്മദ് കോയ”.
സൂഫി, മത കർമ്മ ഗവേഷകൻ, മുഫ്തി, ഗ്രന്ഥകാരൻ, ചരിത്രകാരൻ, കവി, വൈദ്യശാസ്ത്ര വിദഗ്ധൻ, ഗോളശാസ്ത്രജ്ഞൻ എന്നീ നിലകളിലെല്ലാം പ്രാവീണ്യം തെളിയിച്ച ഇദ്ദേഹം “ആധുനിക ഗസ്സാലി” എന്ന് വിശേഷിക്കപ്പെടുന്നു.
കേരളത്തിലെ പാരമ്പര്യ മുസ്ലിം മത സംഘടനയായ സമസ്ത കേരള ജംഇയ്യത്തുൽ ഉലമയുടെ സ്ഥാപക നേതാക്കളിൽ ഒരാളാണ് “അഹ്‌മദ്‌ കോയ ശാലിയാത്തി”.
എ ഡി: 1884 (ഹിജ്‌റ: 1302, ജമാദുൽ ഉഖ്‌റ 22) സൂഫി വര്യനും, പണ്ഡിത പ്രമുഖനുമായ ഇമാമുദ്ദീൻ കുഞ്ഞാലി കുട്ടി മുസ്‌ലിയാരുടെയും, ഫരീദയുടെയും മകനായി ചാലിയത്തുള്ള  പൂ താറമ്പത്ത് വീട്ടിലാണ് അഹ്‌മദ്‌ കോയയുടെ ജനനം.
പിതാവിൽ നിന്നും പ്രാഥമിക വിദ്യാഭ്യാസവും, ഖുർആൻ പഠനവും, പൂർത്തിയാക്കിയ ശേഷം ഉപരിപഠനത്തിനായി നെല്ലിക്കുത്ത് ആലി മുസ്ലിയാരുടെ ദർസിൽ ചേർന്നു.
ദശാബ്ദ കാലത്തോളം മത വിഷയങ്ങളിൽ അവഗാഹം നേടുകയും അദ്ധ്യാത്മ ധാരയായ ഖാദിരിയ്യ ത്വരീഖത്ത് ആലി മുസ്ലിയാരിൽ നിന്നും സ്വീകരിക്കുകയും ചെയ്തു.
പിന്നീട് ചാലിലകത്ത് കുഞ്ഞഹമ്മദ് ഹാജിയുടെ കീഴിൽ മതവിഷയങ്ങളിൽ ഗവേഷണ പഠനത്തിലേർപ്പെട്ടു.
“ചാലിലകത്തിന്റെ” അടുത്ത് നിന്ന് പഠനം പൂർത്തിയാക്കിയ ശേഷം വീണ്ടും ആലി മുസ്ലിയാരുടെ കീഴിൽ പൊടിയാട്ട് ദർസിൽ ജ്ഞാന സമ്പാദനം.
തുടർന്ന്  വിവിധ മത കർമ്മ ശാസ്ത്രത്തിൽ വിജ്ഞാനം ആർജ്ജിക്കുവാനായി  മദ്രാസ്സിൽ “മൗലാനാ മുഫ്തി മഹ്മൂദിൻറെ” കീഴിലെ  ഗവേഷണത്തിലൂടെ   അറബി സാഹിത്യം, ഗോളശാസ്ത്രം, തർക്ക ശാസ്ത്രം എന്നീ വിഷയങ്ങളിൽ ഉന്നത അവഗാഹം നേടി .
വൈദ്യശാസ്ത്രത്തിലും  വൈദഗ്ധ്യം നേടിയതിന് പിന്നാലെ  വെല്ലൂർ ലത്വീഫിയ്യ  കോളജിൽ നിസ്സാമിയ്യ പാഠ്യ പദ്ധതിയിലൂടെ നാല് മദ്ഹബുകളിലും പഠനസപര്യത്തിൽ  ഏർപ്പെട്ടു.
അല്ലാമ ശൈഖ് ഹുസൈൻ അഹ്മദുൽ ഖാദിരി, സയ്യിദ് മുഹിയുദ്ദീൻ അബ്ദുല്ലത്വീഫുൽ ഖാദിരി എന്നിവരായിരുന്നു ലത്തീഫിയയിലെ ഗുരുക്കന്മാർ.
അത്യുന്നത വിജ്ഞാനത്തിൻറെ പ്രസരണമായതോടെ ലത്തീഫിയ അധികാരികൾ അവിടം തന്നെ അധ്യാപകനായി നിയമിച്ചു, അതി വിദഗ്ദ്ധരായ പണ്ഡിതന്മാരെ മാത്രം ഉൾപ്പെടുത്തുന്ന ഫത്‌വ സമിതിയിലും അംഗമാക്കി.
പിന്നീട് തിരുനെൽവി പേട്ടയിലെ മത ഗുരുകുലത്തിൽ പ്രധാന അധ്യാപകനായി നിയമിതനായി.
ശേഷം നക്ഷബന്ധി , ചിശ്തിയ്യ സരണികളിലെ മഹാഗുരുവും, വിശ്വ പണ്ഡിതനുമായ അഹ്‌മദ്‌ റസാഖാൻറെ ശിഷ്വത്വം സ്വീകരിച്ചു ജ്ഞാന സമ്പാദനത്തിൽ ഏർപ്പെട്ടു.
മത പാണ്ഡിത്യ രംഗത്ത് വിശ്രുതനായതോടെ ഹൈദ്രബാദ് നിസ്സാം തെന്നിന്ത്യൻ മുഫ്തിയായി ഇദ്ദേഹത്തെ നിയമിച്ചു കൊണ്ട് വിജ്ഞാപനമിറക്കി.
വെല്ലൂർ ലത്തീഫിയയിൽ മുഖ്യ ഗുരുവായി നിയമനമേറ്റെടുത്തതിനെ തുടർന്ന് ഹൈദ്രബാദ് വിട്ടെങ്കിലും ശാലിയാത്തിയെ  മുഫ്ത്തി പട്ടത്തിൽ നിന്നും മാറ്റാൻ നൈസാം തയ്യാറായില്ല.
വെല്ലൂരിലെ സേവനത്തിനിടെ ഗുരുവും, അദ്ധ്യാത്മ മാർഗ്ഗ ദർശിയുമായ നെല്ലിക്കുത്ത് ആലി മുസ്‌ലിയാരുടെ ക്ഷണം ശാലിയാത്തിനെ തേടിയെത്തി.
ഹജ്ജിനും, ഖാദിരിയ്യ അദ്ധ്യാത്മ സഞ്ചാരത്തിനുമായി മക്ക സന്ദർശിക്കുന്നതിനാൽ മടങ്ങി വരും വരെ തനിക്ക് പകരമായി തിരൂരങ്ങാടി ദർസിൽ അധ്യാപകനായി സേവനമനുഷ്‌ടിക്കാൻ ആവശ്യപ്പെട്ടു കൊണ്ടായിരുന്നു ആ എഴുത്ത്.
ഗുരുവിൻറെ ആജ്ഞ അനുസരിച്ചു കേരളത്തിലേക്ക് തിരിച്ചു വന്ന “ശാലിയാത്തി” തിരൂരങ്ങാടി ദർസ്സിന്റെ ചുമതല ഏറ്റെടുത്തു.
ആലി മുസ്‌ലിയാർ മടങ്ങി വന്നതിനെ തുടർന്ന് അഞ്ച് വർഷത്തോളം കൊടിയത്തൂരിലെ ദർസിൽ പ്രധാന അധ്യാപകവൃത്തി നോക്കി.
ആലി മുസ്ലിയാരുടെ നിർദ്ദേശ പ്രകാരം ഖാദിരിയ്യ ത്വരീഖത്ത് ആചാര്യനായ ശൈഖ് മുഹമ്മദ് ഹസ്ബുല്ലാഹിബ്‌നു മക്കിയെ സന്ദർശിച്ച്  ഖാദിരിയ്യ സരണിയിൽ  ഇജാസിയ്യത്ത്  (സരണി കൈമാറ്റ അനുമതി) നേടി നാട്ടിലേക്ക് മടങ്ങി.
മദ്രാസ്, നാഗൂർ എന്നിവിടങ്ങളിൽ മുഖ്യ മതാധ്യാപകനായി ജോലി നോക്കി.
മലബാർ വിപ്ലവത്തെ തുടർന്ന് ഗുരുവായ ആലി മുസ്‌ലിയാർ വധിക്കപ്പെട്ട വാർത്ത അറിഞ്ഞു മലബാറിലേക്ക് തിരിച്ചെത്തി.
1924 ശേഷം അറേബ്യൻ പണ്ഡിതനായ ഇബ്നു വഹാബിൽ ആകൃഷ്ടരായ മുസ്ലിം പരിഷ്കരണ വാദികൾ കേരളത്തിൽ ഉദയം പൂണ്ടു.
പാരമ്പര്യ മുസ്ലിം ആചാരങ്ങളെയും, അനുഷ്‌ടാനങ്ങളെയും വിമർശിച്ചു ഇവർ രംഗത്തിറങ്ങിറങ്ങിയതോടെ ബ്രിട്ടീഷ് വിരുദ്ധ-അനുകൂല പക്ഷങ്ങളിൽ നിന്ന് കലഹിച്ചിരുന്ന പാരമ്പര്യ പണ്ഡിതർ സംഘടിക്കുകയും പരിഷ്കർത്താക്കൾക്കെതിരെ രംഗത്തിറങ്ങുകയും ചെയ്തു.
ഖാദിരിയ്യ , നക്ഷബന്ദിയ്യ സരണികളിലെ മഹാ ഗുരുവായി  മാറിയ അഹ്‌മദ്‌ കോയ ശാലിയാത്തി ആയിരുന്നു പാരമ്പര്യ പണ്ഡിത സഭയിലെ ശ്രദ്ധാബിന്ദു.
പരിഷ്കർത്താക്കൾക്കെതിരെ അതിശക്തമായി നിലകൊണ്ട ശാലിയാത്തി സമസ്ത കേരള  ജംഇയ്യത്തുൽ ഉലമ എന്ന പാരമ്പര്യ പണ്ഡിത സഭ രൂപീകരണത്തിലും സജീവ സാന്നിധ്യമായി.
സമസ്ത മുശാവറയിലെ പത്ത് പണ്ഡിതമാരിൽ ഒരാളായി ഇദ്ദേഹം തിരഞ്ഞെടുക്കപ്പെട്ടു.
മുഫ്തി ശൈഖ് ഉബൈദുല്ലാഹി മദിരാശിയുടെ ആവിശ്യ പ്രകാരം ഭട്കലിലെ മതപഠനശാലയിലെ മുഖ്യഗുരുവായി സേവനമനുഷ്‌ടിക്കുന്നതിനിടെ രോഗാരുതനായി നാട്ടിലേക്ക് മടക്കം.
പിന്നീട് അധ്യാപനവൃത്തി ഉപേക്ഷിച്ചു സ്വദേശമായ ചാലിയത്ത് ഒതുങ്ങികൂടി.
ഈ സമയം വിവിധ ഗ്രന്ഥ രചനകൾക്കായി ഇദ്ദേഹം ഉപയോഗപ്പെടുത്തി.
അമൂല്യമായ ഗ്രന്ഥസമ്പത്ത് മറ്റുള്ളവർക്കും ഉപയോഗപ്പെടുത്തണമെന്ന് ആഗ്രഹത്താൽ അസ്ഹരിയ്യ കുതുബ് ഖാന എന്ന പേരിൽ വിശാലമായ ഗ്രന്ഥാലയം പണിതു.
അറബി ,ഉറുദു , പേർഷ്യൻ ,സംസ്കൃതം , സുറിയാനി , ഹീബ്രു ,ഇംഗ്ളീഷ് തുടങ്ങി പതിനെട്ടിൽ പരം ഭാഷകളിൽ പ്രാവീണ്യം ഉണ്ടായിരുന്ന ഈ മഹാ പണ്ഡിതൻ നാല് മദ്ഹബുകളിലും അഗ്രജ്ഞാനം നേടിയ  മുഫ്തിയായിരുന്നു.
മതം, ചരിത്രം, വൈദ്യശാസ്ത്രം, കവിത എന്നിങ്ങനെ വിത്യസ്ത മേഖലകളായി അമ്പതിലധികം  ഗ്രന്ഥ രചനകൾ നടത്തിയിട്ടുണ്ട്.
അതിൽ മുപ്പത് ഗ്രന്ഥങ്ങളുടെയും പ്രസാധകർ വിദേശങ്ങളിലായിരുന്നു എന്നത് അദ്ദേഹത്തിൻറെ പ്രശസ്തി വെളിവാക്കുന്നു.
ഇസ്‌ലാമിക ആഗമനത്തിന് ശേഷം മലബാറിൽ ജീവിച്ചിരുന്ന വിഖ്യാത മുസ്ലിം പണ്ഡിതരുടെ ജീവ ചരിത്രം പ്രതിപാദിക്കുന്ന “തറാജുമുൽ മുഅല്ലിഫീൻ ലിൽ ഖുത്വുബി മിൻ അഹ്‌ലി ദിയാരി മലൈബാർ” എന്ന ചരിത്ര ഗ്രന്ഥം ശ്രദ്ധിക്കപ്പെട്ട രചനകളിൽ ഒന്നാണ്.
മലബാറിൽ ഏറെ വിവാദങ്ങൾ ക്ഷണിച്ചു വരുത്തിയ ഐനുൽ ഖിബ്‌ല വിവാദത്തിൽ ഗുരുവായ ചാലിലകത്ത് കുഞ്ഞഹമ്മദ്‌ ഹാജിയുടെ എതിർപക്ഷത്ത് ആയിരുന്നു അഹ്‌മദ്‌ കോയ ശാലിയാത്തി.
മറ്റൊരു പ്രധാന ശിഷ്യനായ ചെറുശ്ശേരി അഹ്‌മദ്‌ കുട്ടി മുസ്‌ലിയാർ ഗുരുവിനോടൊപ്പം നിലയുറപ്പിച്ചു.
വിവാദവുമായി ബന്ധപ്പെട്ട് ശാലിയാത്തി രചിച്ച ഗോള  ശാസ്ത്ര ഗ്രന്ഥമാണ് “ഖീറത്തുൽ അദില്ല ഫീ ഹദിയിസതിഖ്” 1954 ഇൽ മരണം പ്രധാന രചനകൾ അസ്മാഉൽ മുഅല്ലിഫീൻ ഫി ദിയാറിൽ മലയ്ബാർ ഖൈറുൽ അദാല ഫി ഹദ്‌യിൽ ഇസ്തിഖ്ബാലിൽ ഖിബ്‌ല കശ്ഫുസ്വാദിരി നള്മി അവാമിലി ശൈഖി അബ്ദുൽ ഖാഹിർ ജുർജാനി ഇത്തിഹാഫുദ്ദലീൽ ഫീ റദ്ദീത്തജ്ഹീൽ അസ്സീയറുൽ ഹസീസ് ലി തഖ്‌രീജുൽ അർബഈനൽ ഹദീസ് അൽ മഖാലുൽ ഹാവി ഫീ റദ്ദിൽ ഫതാവാ വദ്ദആവീ അല് ബയാനുൽ മൗസൂഖ് ശറഹുൽ ലതീഫ് വബയാനുൽ മുനീഫ് അൽ അവാഇദുദ്ദീനിയ്യ ഫീ തല്ഹീസിൽ ഫുആദിൽ മദനിയ്യ ദഫ്ഹുൽ ഔഹാം ഫീ തൻസീലി ദവിൽ അർഹാം അൽ ഫതാവാ അൽ അസ്ഹരിയ്യ ഇഫാദത്തുൽ മുസ്തഈദ് ബി ഇആദത്തിൽ മുസ്തഫീദ് അൽ അറഫുശ്ശദീയ്യ് തഹ്ഖീഖു അൽ മഖാൽ ഫീ മബ്ഹസിൽ ഇസ്തിഖ്ബാൽ അവലംബം
അഹ്‌മദ്‌ റസാഖാൻ ഖാദിരി
1856-1921  കാലഘട്ടത്തിൽ ബ്രിട്ടീഷ് രാജിൽ ജീവിച്ചിരുന്ന മുസ്ലിം പണ്ഡിതനും സൂഫി ആചാര്യനുമായിരുന്നു അഹ്മദ് റസാഖാൻ ഖാദിരി .
ഉത്തരേന്ത്യൻ പ്രവിശ്യകളിൽ ഏറ്റവും സ്വാധീനമുള്ള യാഥാസ്ഥിതിക മുസ്ലിം സംഘടനയായ ബറേൽവി ഇദ്ദേഹത്തിൻറെ നേതൃത്വത്തിൽ രൂപീകരിക്കപ്പെട്ടതാണ്.
ഇന്ത്യ , പാകിസ്താൻ തുടങ്ങിയ രാജ്യങ്ങളിലെ ബഹുഭൂരിപക്ഷം മുസ്ലിങ്ങൾക്കിടയിലും അഅലാ ഹസ്റത്ത് എന്ന വിളിപ്പേരിലാണ് അഹ്മദ് റസാ അവറുകൾ അറിയപ്പെടുന്നത്.
[[ഖാദിരിയ്യ,നഖ്ശബന്ദിയ്യ, സുഹ്രവർദ്ദിയ്യ, ചിശ്ത്തിയ്യ എന്നീ പ്രധാന സൂഫിസരണികളിലെ ഖലീഫ (ആചാര്യൻ) പദവി വഹിച്ചത് അദ്ധ്യാത്മിക മേഖലയിൽ കൈവരിച്ച നേട്ടങ്ങൾ അനുസ്മരിപ്പിക്കുന്നു.
1856 ജൂണ് 14 ന്  പ്രദേശിലെ ബറേൽവിയിൽ മൗലാനാ നഖീ അലി ഖാൻ എന്നിവരുടെ മകനായാണ് ഇദ്ദേഹത്തിൻറെ ജനനം.
പിതാവ്  മൗലാനാ നഖീ അലി ഖാനും പിതാമഹൻ മൗലാനാ റസാ അലി ഖാനും പ്രശസ്തരായ സൂഫി മഹത്തുക്കളും മതപണ്ഡിതരുമായിരുന്നു.
അഞ്ചാം വയസ്സിൽ ഖുർആൻ ഹൃദയസ്ഥമാക്കിയ ഇദ്ദേഹം പത്താം വയസ്സിൽ അറബിവ്യാകരണ ഗ്രന്ഥം രചിച്ചു.
പതിമൂന്നാം വയസ്സിൽ ഹനഫി മദ്ഹബ് കർമ്മ ശാസ്ത്രത്തിൽ ഫത് വ നൽകുന്ന പണ്ഡിതനായി വളർച്ച കൈവരിച്ചു.
വർഷങ്ങൾ നീണ്ട പഠനത്തിനൊടുവിൽ മക്കയിൽ ബിരുദാനന്തര പഠനം.
ഖുർആൻ വ്യാഖ്യാനം, ഹദീസ്, ഫിഖ്ഹ്, ഫിലോസഫി, തജ്‌വീദ്, താരീഖ്, അഖായിദ്, മാത്തമാറ്റിക്സ്, ഗോളശാസ്ത്രം, ഭാഷ ശാസ്ത്രം, തസവ്വുഫ് എന്നിവകളിൽ ജ്ഞാനം ആർജ്ജിച്ചു.
സ്വപിതാവ് നഖീ അലിഖാൻ, അല്ലാമാ സൈനി ദഹ്‌ലാൻ , ഹുസൈൻ ബിൻ  സ്വാലിഹ് ജമലുല്ലൈൽ, ശാഹ് ആലി റസൂൽ എന്നീ പ്രശസ്തരാണ് അദ്ദേഹത്തിന്റെ ഗുരുനാഥന്മാർ.
പഠന ശേഷം സ്വദേശത്ത് മടങ്ങിയെത്തിയ അദ്ദേഹം ബറേൽവി കേന്ദ്രമായി തങ്ങളുടെ പ്രവർത്തന മണ്ഡലം രൂപീകരിച്ചു.
വൈജ്ഞാനിക വിപ്ലവത്തിന്റെ തുടക്കം.
മത വിദ്യാഭ്യാസ രംഗത്ത് പാണ്ഡിത്യപെരുമായാൽ പെട്ടെന്ന് തന്നെ അഹ്‌മദ്‌ റസാഖാൻ ശ്രദ്ധിക്കപ്പെട്ടു.
അഞ്ചിലേറെ സൂഫി സരണികളുടെ നേതൃത്വ പദവികൾ അദ്ധ്യാത്മിക രംഗത്തും അദ്ദേഹത്തെ പ്രശസ്തനാക്കി.
വലിയ തോതിൽ അനുയായിക വൃന്ദമുള്ള ആത്മീയ നേതാവായി മാറിയെങ്കിലും സാമ്പത്തികാഭിവൃദ്ധി ലാക്കാക്കാതെ പ്രവർത്തിച്ചു.
അതി സമ്പന്നരായ ഒട്ടേറെ അനുയായികൾ ഉണ്ടായിട്ടു പോലും ദരിദ്രപരമായ ചുറ്റുപാടിലാണ് അദ്ദേഹം ജീവിതം നയിച്ച് കൊണ്ടിരുന്നത്.
അബ്ദുൽ മുസ്തഫ (തിരഞ്ഞെടുക്കപ്പെട്ടവൻറെ സേവകൻ) എന്നാണു ഇദ്ദേഹം സ്വയം വിശേഷിപ്പിച്ചിരുന്നത്.
പുരോഗമനാശയത്തിന്റെ പേരിൽ ഇസ്ലാമിന്റെ സരണികളെ തെറ്റിദ്ധരിപ്പിക്കാൻ വന്ന ഇബ്നു വഹാബിൽ ആകൃഷ്ടരായ ഏതാനും ഇന്ത്യക്കാർ വഹാബിൻറെ ആശയങ്ങൾ ഇന്ത്യയിൽ പ്രസരണം ചെയ്യാൻ തുടങ്ങി.
സൂഫികൾ മതഭ്രഷ്ടരാണെന്നും, പരമ്പരാഗത ആചാരങ്ങൾ മതവിരുദ്ധമാണെന്നും അവർ പ്രചരിപ്പിക്കാൻ ആരംഭിച്ചതോടെ അഹ്മദ് റസാഖാൻ അവർക്കെതിരെ രംഗത്ത് വന്നു.
ഇദ്ദേഹത്തിൻറെ നേതൃത്വത്തിൽ അന്നത്തെ സുന്നി പണ്ഡിതന്മാർ യോഗം കൂടി പാരമ്പര്യ പണ്ഡിത കൂട്ടായ്മ രൂപീകരിച്ചു.
ബറേൽവി എന്നാണ് ഇത് അറിയപ്പെടുന്നത് .
ലോകവ്യാപകമായി  ഇരുപത് കോടി അനുയായികൾ ഈ സരണി പുൽകിയവരുണ്ടെന്നാണ് കണക്ക്.
സൂഫിദർഗകൾ കേന്ദ്രീകരിച്ചു നടക്കുന്ന അനാചാരങ്ങൾക്കെതിരെയും അദ്ദേഹം ശബ്ദമുയർത്തി.
മഖാമിൽ എണ്ണ വിളക്ക് കത്തിച്ചു വെക്കുന്നത് വെളിച്ചത്തിനു വേണ്ടിയാണെങ്കിൽ മാത്രമേ അനുവദീയമാകൂ എന്ന മത വിധി നൽകി.
മഹാന്മാരുടെ ദർഗകളിൽ പുഷ്പങ്ങൾ വിതറുന്നത് നിരുത്സാഹപ്പെടുത്തി.
സന്ദർശകർക്ക് ശ്വസന സുഗന്ധത്തിനു മസാറുകളിൽ പൂക്കളും അത്തറും ഉപയോഗിക്കാമെങ്കിലും അത് കൊണ്ട് ദുർവ്യയമല്ലാതെ പ്രതേകിച്ചു നേട്ടമൊന്നും ഉണ്ടാകില്ല എന്നായിരുന്നു ഇദ്ദേഹം സമർത്ഥിച്ചത്.
ഇതേ പ്രകാരം  ദർഗ മൂടാനുള്ള തുണി മുഷിഞ്ഞാൽ മാത്രം മാറ്റിയാൽ മതിയെന്നും മൂടാനുള്ള തുണി നേർച്ചയാക്കുന്നതിനു പകരം മഹാത്മാവിൻറെ പേരിൽ ആ സംഖ്യ പാവപ്പെട്ടവർക്ക് ദാനമായോ ഭക്ഷണമായോ നൽകണമെന്നും അദ്ദേഹം മത വിധി നൽകി .
ഗ്രന്ഥ ലോകത്ത് അതിപ്രശസ്തനായ ഇസ്ലാമിക പണ്ഡിതനായിരുന്നു ഇദ്ദേഹം.
ലോക പ്രശസ്തമായ പ്രവാചക കീർത്തനങ്ങളും കർമ്മ വിശ്വാസ അദ്ധ്യാത്മ രചനകളും ഇദ്ദേഹത്തിന്റെ തൂലികയിൽ നിന്ന് അടർന്നു വീണു.
അംഗ ഗണിതം, ബീജ ഗണിതം , ക്ഷേത്ര ഗണിതം , ഭൂമിശാസ്ത്രം , സാമൂഹ്യശാസ്ത്രം , രസതന്ത്രം , ആസ്ട്രോണമി, ഫിലോസഫി തുടങ്ങിയ 55 ഓളം വ്യത്യസ്ത വിഷയങ്ങളിൽ അറബി , ഉർദു , പാർസി ഭാഷകളിലായി ആയിരക്കണക്കിന് രചനകൾ ഇദ്ദേഹം നടത്തിയിട്ടുണ്ട്.
ലോക വ്യാപകമായി 25 ഓളം സർവ്വകലാശാലകളിൽ ഇദ്ദേഹം ഒരു പഠനവിഷയമാണ്.
റഈസുൽ  മുഹഖികീൻ, പതിനാലാം നൂറ്റാണ്ടിന്റെ ഇന്ത്യൻ മുജദ്ദിദ് (യുഗപുരുഷൻ) എന്നൊക്കെ വിശേഷിപ്പിക്കപ്പെട്ട ഇദ്ദേഹത്തിന് പ്രശസ്തരായ ആയിരകണക്കിന് ശിഷ്യഗണങ്ങളുണ്ട്.
ലോക  പ്രശസ്ത മുസ്ലിം പണ്ഡിതനും മലയാളിയുമായ അഹ്‌മദ്‌ കോയ ശാലിയാത്തി ഇദ്ദേഹത്തിൻറെ ശിഷ്യനാണ്.
28 ഒക്ടോബർ 1921 വെളളിയാഴ്ചയായിരുന്നു അദ്ദേഹത്തിന്റെ മരണം.
ബറേൽവിയിൽ തന്നെയാണ് അദ്ദേഹം അന്ത്യവിശ്രമം കൊള്ളുന്നത്.
ബറേൽവി ശരീഫ് എന്നാണ് അത് അറിയപ്പെടുന്നത്.
അവലംബങ്ങൾ ↑ Hayat-e-Aala Hadhrat , vol.1 p.1 ↑ ↑ Man huwa Ahmed Rida by Shaja'at Ali al-Qadri, p.15 ↑ ↑ مواهب أرواح القدس لكشف حكم  العرس ↑ അഹ്കാം ശരീഅത്ത് ↑ Usha Sanyal.
Generational Changes in the Leadership of the Ahl-e Sunnat Movement in North India during the Twentieth Century Archived 2020-03-17 at the Wayback Machine .
Modern Asian Studies (1998), Cambridge University Press
അൺചാർട്ടഡ് (ചലച്ചിത്രം)
Naughty Dog വികസിപ്പിച്ചെടുത്ത സോണി ഇന്ററാക്ടീവ് എന്റർടെയ്ൻമെന്റ് പ്രസിദ്ധീകരിച്ച അതേ പേരിലുള്ള വീഡിയോ ഗെയിം ഫ്രാഞ്ചൈസിയെ അടിസ്ഥാനമാക്കി Rafe Lee Judkins, Art Marcum, Matt Holloway എന്നിവരുടെ തിരക്കഥയിൽ നിന്ന് റൂബൻ ഫ്ലീഷർ സംവിധാനം ചെയ്ത 2022 ലെ അമേരിക്കൻ ആക്ഷൻ-അഡ്വഞ്ചർ ചിത്രമാണ് അൺചാർട്ടഡ് .
നഥാൻ ഡ്രേക്കായി ടോം ഹോളണ്ടും വിക്ടർ സള്ളിവനായി മാർക്ക് വാൾബെർഗും ഈ ചലച്ചിത്രത്തിൽ അഭിനയിക്കുന്നു.
സോഫിയ അലി, ടാറ്റി ഗബ്രിയേൽ, അന്റോണിയോ ബന്ദേരാസ് എന്നിവർ സഹകഥാപാത്രങ്ങളെ ഈ ചലച്ചിത്രത്തിൽ അവതരിപ്പിക്കുന്നു.
മഗല്ലൻ പര്യവേഷണത്തിലെ കെട്ടുകഥ കണ്ടെത്തുന്നതിനായി അഴിമതിക്കാരനായ ശതകോടീശ്വരൻ സാന്റിയാഗോ മൊങ്കാഡയ്ക്കും (ബാൻഡേരാസ്) കൂലിപ്പടയാളിയായ ജോ ബ്രാഡോക്കും (ഗബ്രിയേൽ) എതിരെയുള്ള മത്സരത്തിൽ ഡ്രേക്കിനെ സള്ളിവൻ റിക്രൂട്ട് ചെയ്യുന്നു.
വീഡിയോ ഗെയിം ഫ്രാഞ്ചൈസിയുടെ ഫിലിം അഡാപ്റ്റേഷൻ വികസിപ്പിക്കുന്നതിനായി സോണി പിക്‌ചേഴ്‌സുമായി ചേർന്ന് പ്രവർത്തിക്കുമെന്ന് നിർമ്മാതാവ് അവി അരാദ് പ്രസ്താവിച്ചതോടെ ചിത്രം 2008-ൽ വികസനത്തിലേക്ക് പ്രവേശിച്ചു.
വിവിധ സംവിധായകരും തിരക്കഥാകൃത്തുക്കളും പ്രധാന അഭിനേതാക്കളും വിവിധ പോയിന്റുകളിൽ ഘടിപ്പിച്ചിട്ടുള്ള വികസന നരകത്തിലായിരുന്നു അത്.
ചലച്ചിത്ര നിർമ്മാതാക്കളായ ഡേവിഡ് ഒ. റസ്സൽ, നീൽ ബർഗർ, സേത്ത് ഗോർഡൻ, ഡാൻ ട്രാച്ചെൻബെർഗ്, ഷോൺ ലെവി, ട്രാവിസ് നൈറ്റ് എന്നിവർ ആദ്യം സംവിധാനം ചെയ്യാൻ കരാറിൽ  ഒപ്പുവച്ചു.
അതേസമയം വാൽബെർഗ് ഡ്രേക്കിനെ ആദ്യകാല വികസനത്തിൽ അവതരിപ്പിക്കാൻ തീരുമാനിച്ചു.
2017 മെയ് മാസത്തിൽ ഹോളണ്ടിനെ ഡ്രേക്ക് ആയി തിരഞ്ഞെടുത്തു.
2020 ന്റെ തുടക്കത്തിൽ ഫ്ലെഷറിനെ ഡയറക്ടറായി നിയമിച്ചു.
2020 മാർച്ചിൽ ചിത്രീകരണം ആരംഭിച്ചെങ്കിലും കൊവിഡ്-19 പാൻഡെമിക് മൂലം നിർത്തിവച്ചു.
ബോസ്റ്റൺ , ബാഴ്‌സലോണ , ന്യൂയോർക്ക് സിറ്റി , കിയംബ എന്നിവയുൾപ്പെടെയുള്ള സ്ഥലങ്ങളിൽ ഇതിന്റെ ചിത്രീകരണം  ജൂലൈയിൽ പുനരാരംഭിക്കുകയും ഒക്ടോബറിൽ പൂർത്തിയാക്കുകയും ചെയ്തു.
2020 ഡിസംബർ 18-ന് റിലീസ് ചെയ്യാനിരുന്ന സിനിമ കോവിഡ്-19 പാൻഡെമിക് കാരണം റിലീസ് ചെയ്യാൻ വലിയ കാലതാമസം നേരിട്ടു.
ഈ ചിത്രം  ഒടുവിൽ 2022 ഫെബ്രുവരി 7-ന് ബാഴ്‌സലോണയിലെ കൊളീസിയത്തിൽ പ്രീമിയർ ചെയ്തു.
ഫെബ്രുവരി 18-ന് സോണി പിക്‌ചേഴ്‌സ് റിലീസ് ചെയ്ത് യുണൈറ്റഡ് സ്റ്റേറ്റ്സിൽ തിയറ്ററുകളിൽ റിലീസ് ചെയ്തു.
മറ്റ് ആക്ഷൻ-സാഹസിക ചിത്രങ്ങളെ അപേക്ഷിച്ച് നിരൂപകരിൽ നിന്ന് ഈ ചിത്രത്തിന് സമ്മിശ്ര അവലോകനങ്ങൾ ലഭിച്ചു.
എന്നാൽ ആക്ഷൻ സീക്വൻസുകൾ പ്രശംസിക്കപ്പെട്ടു.
ഹോളണ്ടിന്റെയും വാൾബെർഗിന്റെയും പ്രകടനങ്ങളോടുള്ള വിമർശനാത്മക പ്രതികരണം ധ്രുവീകരിക്കപ്പെട്ടു.
ഈ ചിത്രം ലോകമെമ്പാടുമായി $401.7 മില്യൺ നേടി.
എക്കാലത്തെയും ഉയർന്ന വരുമാനമുള്ള ആറാമത്തെ വീഡിയോ ഗെയിം ചലച്ചിത്രമായി ഇത് മാറി.
അമ്മ (നോവൽ) ഇംഗ്ലീഷ് വിലാസം https://ml.wikipedia.org/wiki/The_Mother_(1906_novel)
മാക്സിം ഗോർക്കിയുടെ വിശ്രുതനോവലാണ് അമ്മ ( റഷ്യൻ : Мать (Mat’), ഇംഗ്ലീഷ് : Mother).
1906ലാണ് മാക്സിം ഗോർക്കി അമ്മ എഴുതുന്നത്.
ആദ്യം പ്രസിദ്ധീകരിക്കുന്നത് ഇംഗ്ലീഷിലും.
മൂലകൃതി പ്രസിദ്ധീകരിക്കുന്നതിനു മുൻപേ വിവർത്തനം പുറത്തിറങ്ങിയെന്ന് ചുരുക്കം.
1906 ഡിസംബറിനും 1907 ഫിബ്രവരിക്കുമിടയിൽ ഖണ്ഡശ്ശയായാണ് അമ്മ വെളിച്ചം കണ്ടത്.
റഷ്യയിൽ സ്നാനിയെ (വിജ്ഞാനം) എന്ന പുസ്തകപരമ്പരയുടെ ആറു വാല്യങ്ങളിലായി 1907 ലാണ് അമ്മ പുറത്തുവന്നത്.
സെൻസർ ചെയ്യപ്പെട്ട്, ചുരുക്കത്തിലായിരുന്നു പ്രസാധനം.
ഇംഗ്ലീഷ് പതിപ്പിന്റെ ഓൺലൈൻ പതിപ്പ് ഇപ്പോൾ ലഭ്യമാണ് .
1902ൽ നീഷ്നിയ്നോവ്ഗൊറോദിന്റെ പ്രാന്തപ്രദേശത്തുള്ള സോർമോവോ എന്ന തൊഴിലാളികേന്ദ്രത്തിൽ നടന്ന മെയ് ദിനപ്രകടനവും തുടർന്നുള്ള വിചാരണയും വളരെ ചരിത്രപ്രാധാന്യം നേടിയിരുന്നു.
മാക്സിം ഗോർക്കിയുടെ പരിചയക്കാരിൽ പലരും ആ പ്രകടനത്തിനുണ്ടായിരുന്നു.
പ്രകടനത്തിൽ പങ്കെടുത്ത ഗോർക്കിയുടെ സുഹൃത്ത് പ്യോത്തർ സലോമോവും സലോമോവിന്റെ അമ്മ അന്ന കിരീലോവ്നയുമാണ് നോവലിന്റെ കേന്ദ്രകഥാപാത്രങ്ങളായ പാവേൽ വ്ലാസോവും അമ്മ പിലഗേയ നീലോവ്നയും ആയി മാറിയതെന്ന് പിൽകാലത്ത് ഗോർക്കി എഴുതിയിട്ടുണ്ട്.
എന്നാൽ, നടന്ന സംഭവങ്ങളുടെയോ യഥാർഥ ജീവിതത്തിൻറെയോ പകർപ്പേയല്ല നോവലിന്റെ ഇതിവൃത്തം.
തികച്ചും സാങ്കല്പികമായ കഥ.